CELEX: E2015P0013
Language: fi
Date: 2015-05-19 00:00:00
Title: Fürstliches Obergerichtin (Liechtenstein) 19. toukokuuta 2015 päivätty pyyntö saada EFTAn tuomioistuimelta neuvoa-antava lausunto asiassa Abuelo Insua Juan Bautista v. Liechtensteinische Invalidenversicherung (Asia E-13/15)

5.11.2015   
            
            
               FI
            
            
               Euroopan unionin virallinen lehti
            
            
               C 366/11
            
         Fürstliches Obergerichtin (Liechtenstein) 19. toukokuuta 2015 päivätty pyyntö saada EFTAn tuomioistuimelta neuvoa-antava lausunto asiassa Abuelo Insua Juan Bautista v. Liechtensteinische Invalidenversicherung
   (Asia E-13/15)
   (2015/C 366/09)
   Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt 19. toukokuuta 2015 päivätyllä kirjeellä, joka saapui EFTAn tuomioistuimen kirjaamoon 29. toukokuuta 2015, pyynnön saada tuomioistuimelta neuvoa-antava lausunto asiassa Abuelo Insua Juan Bautista v. Liechtensteinische Invalidenversicherung seuraavista kysymyksistä:
   
               1.
            
            
               Kun velallislaitos on Euroopan parlamentin ja neuvoston asetuksen (EY) N:o 987/2009 87 artiklan 2 kohdan toisen virkkeen mukaisesti sidottu havaintoihin, jotka oleskelu- tai asuinpaikan laitos on tehnyt, sovelletaanko etuuksien saajaan (kantajaan) kieltoa riitauttaa nämä havainnot velallislaitoksessa vireillä olevassa menettelyssä?
            
         
               2.
            
            
               Jos vastaus ensimmäiseen kysymykseen on myöntävä, sovelletaanko kieltoa myös oikeudenkäyntiin, joka kansallisten menettelysääntöjen nojalla seuraa velallislaitoksessa vireillä ollutta menettelyä?